Kommissionen tog i sit forslag til bevillinger til opførelse på EGFL-budgettet for 2020 hensyn til de samlede forventede formålsbestemte indtægter og anmodede i forslaget til budget for 2020 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter.

·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger

I henhold til nævnte bestemmelser kan formålsbestemte indtægter dække finansieringsbehovene for alle former for EGFL-udgifter. De indtægter, der eventuelt ikke anvendes i regnskabsåret, vil automatisk blive fremført til det følgende regnskabsår .

Forskellen på beløbsstørrelsen for de to typer bevillinger skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi og koordineringsforanstaltninger.

Den 27. november 2019 vedtog Europa-Parlamentet Den Europæiske Unions almindelige budget for 2020. Budgettet omfattede forpligtelses- og betalingsbevillinger til Den Europæiske Garantifond for Landbruget (EGFL) på henholdsvis 43 410 mio. EUR og 43 380 mio. EUR til direkte betalinger og markedsrelaterede udgifter.

Ved udarbejdelsen af budgettet for 2020 anslog Kommissionen de disponible formålsbestemte indtægter til 1 071 mio. EUR bestående af:

·de formålsbestemte indtægter, der forventes genereret i løbet af regnskabsåret 2020, og som anslås til 719 mio. EUR (henholdsvis 592 mio. EUR fra korrektioner som følge af efterprøvende regnskabsafslutning og 127 mio. EUR fra uregelmæssigheder)

·de formålsbestemte indtægter, der skal fremføres fra 2019, og som anslås til 352 mio. EUR.

Kommissionen har afsat disse anslåede indtægter på 1 071 mio. EUR til følgende ordninger:

·150 mio. EUR til driftsfondene for producentorganisationer i frugt- og grøntsagssektoren og

·921 mio. EUR til grundbetalingsordningen.

Summen af de vedtagne bevillinger og de formålsbestemte indtægter til disse ordninger svarer til:

·849 mio. EUR til driftsfondene for producentorganisationer i frugt- og grøntsagssektoren og

·17 038 mio. EUR til grundbetalingsordningen.

Af bilaget, der viser den foreløbige gennemførelse af 2020-budgettet, fremgår budgetbevillingerne til frugt- og grøntsagssektoren og til afkoblede direkte betalinger på artikelniveau uden hensyntagen til ovennævnte formålsbestemte indtægter. De viser vedtagne bevillinger for disse artikler, som beløber sig til henholdsvis 700,5 mio. EUR og 34 574 mio. EUR.

Sammen med de formålsbestemte indtægter til disse artikler er de beløb, der er afsat på budgettet for 2020 på i alt 850,5 mio. EUR til frugt og grøntsager og 35 495 mio. EUR til afkoblede direkte betalinger.

3.Bemærkninger til den foreløbige gennemførelse af EGFL-budgettet for 2020

Af bilaget til denne rapport fremgår budgettets foreløbige gennemførelse i perioden fra den 16. oktober 2019 til den 31. august 2020. Gennemførelsesniveauet sammenlignes med udgiftsprofilen i det alarmsystem, der er indført ved artikel 28 i Rådets forordning (EU) nr. 1306/2013.

3.1.Markedsforanstaltninger

Udnyttelsen af bevillingerne til interventioner på landbrugsmarkederne lå i alt 110 mio. EUR under det forventede niveau ifølge forbrugsprofilen.

For budgetartikel 05 02 08 — Frugt og grøntsager — er budgetgennemførelsen, der primært vedrører producentorganisationernes driftsfonde, næsten 110 mio. EUR højere end udgiftsprofilen. Sammen med de formålsbestemte indtægter på 150 mio. EUR, som der for denne artikel blev taget højde for ved vedtagelsen af budgettet for 2020, stemmer gennemførelsesmønsteret næsten overens med den historiske profil.

For budgetartikel 05 02 09 — Produkter henhørende under vinsektoren — tages der ved udgiftsprofilen hensyn til, at udgifterne er koncentreret hen imod udgangen på regnskabsåret. De hidtil anmeldte udgifter ligger 150 mio. EUR under profilen. Afvigelsen anses for at være midlertidig, og de endelige udgifter forventes kun i ringe grad at afvige fra det budgetterede beløb, selv om der fortsat er usikkerhed med hensyn til, om den som reaktion på covid-19-pandemien indførte fleksibilitet rent faktisk udnyttes .

For budgetartikel 05 02 18 — Skoleordninger — var gennemførelsen i slutningen af august 2020 ca. 34 mio. EUR under profilen. De endelige udgifter ved udgangen af regnskabsåret forventes at forblive noget under det budgetterede beløb, hvilket primært skyldes covid-19-pandemiens praktiske konsekvenser for gennemførelsen af denne ordning.